NOVÉ  SADY
ÚZEMNÝ PLÁN OBCE
časť 2.18.
REGULATÍVY ÚZEMNÉHO ROZVOJA

			

OBSAH:
1. ÚVODNÁ ČASŤ
2. regulatívy územného rozvoja riešeného územia 
3. Verejnoprospešné stavby OBCE  NOVÉ SADY
4. ZÁVEREČNÉ USTANOVENIE

Vypracoval : Ing.arch. Ján Valek

Nitra,   jún 2009

Záväzná časť ÚZEMNÉHO PLÁNU OBCE NOVé SADY 

1.) ÚVODNÁ ČASŤ

Regulatívy územného rozvoja obce Ńové Sady sú spracované na základe ÚPN obce a sú podkladom pre vypracovanie schvaľovacieho dokumentu. Obsahujú návrh zásad vyplývajúcich z riešenia ÚPN obce v členení na záväznú a smernú časť. Obsahujú presne formulované zásady priestorového usporiadania a funkčného využitia územia. Predmetom riešenia ÚPN je OBEC NOVÉ SADY.

2.)  regulatívy   územného rozvoja riešeného územia 

a.)  Regulatívy funkčného a priestorového usporiadania územia

1.        V oblasti usporiadania územia, osídlenia a rozvoja sídelnej štruktúry:
Pri územnom rozvoji Okresu Nitra vychádzať z rovnocenného zhodnotenia vzťahov vnútroregionálnych a nadregionálnych v inteciách ÚPN VÚC Nitrianskeho kraja.
1.1.	Podporovať rozvoj mesta Nitra ako centra osídlenia nadregionálneho významu, čo
            predpokladá podporovať predovšetkým rozvoj nasledovných zariadení:
1. správy vyššieho významu s nadregionálnou pôsobnosťou,
2. vyššieho systému vzdelávania nadväzujúceho na stredné vzdelanie s maturitou,
3. školiacich pre ďalšie vzdelávanie a odborné doškoľovanie a rekvalifikovanie  pracovníko
4. zdravotníckych a sociálnych s funkciou nadregionálneho poskytovania špecifických služieb,
5.	kultúrnych, ako sú divadlá, koncertné sály a múzeá,
6.	výstavníctva a kongresov,
7.	technologické centrá a parky,
8.	športovýchzariadení, umožňujúcich súťaže krajskej až celoštátnej úrovne,
9. nákupných a obchodných centier,
10.centier voľného času, rekreácie a cestovného ruchu s dostatočnými plochami zelene pre krajské až celoštátne potreby,
1.2.Podporovať rozvoj obce Nové Sady, ako sídla lokálneho významu, s cieľom vytvárania rovnocenných životných podmienok obyvateľov. Obec sa komunikačne nachádza vo vzdialenosti 16 km od Nitry - centra nadregionálneho významu.
1.3.Rešpektovať výsledky prieskumu radiačnej záťaže obyvateľstva. V okrese Nitra bolo nízke radónové riziko zistené v prevažnej časti územia. Stredná kategória radónového rizika sa vyskytuje severne a SV od Nitry.

2.        V oblasti bývania:
2.1.     Podporovať všeobecný rozvoj úrovne bývania a vytvárať potrebné technické podmienky 
           pre jeho zlepšenie v oblasti sociálnospoločenskej a hygienickej
2.2.     Prednostne využívať voľné a nezastavané pozemky v jestvujúcej zástavbe obce, riešiť 
           staré, neobývané zchátralé domy najmä v strede obce 
2.3.     Zabezpečiť nové plochy a vytvárať podmienky (technická infraštruktúra) pre výstavbu 
           nových rodinných domov
2.4.     Zabezpečiť nové plochy a vytvárať podmienky (technická infraštruktúra) pre výstavbu 
           nových obecných nájomných bytových domov

3.        V oblasti rozvoja rekreácie a turizmu:
3.1.     Usmerňovať tvorbu funkčno – priestorového systému na vytváranie súvislejších 
           rekreačných území, tzv. rekreačných krajinných celkov, pre zabezpečenie nárokov
           obyvateľov na  každodennú a koncotýždňovú rekreáciu.
3.2.     Vytvoriť podmienky pre vznik rekreačnej zóny v samostatnej časti obce Ceroviny s cieľom 
           využiť potenciál krajiny a neopakovateľnej prírody, už jestvujúcej zástavby a okolitej 
           zelene (oddych, relax, šport a pod.). 

3.3.     Vytvárať podmienky pre rozvoj vidieckej turistiky a jej formy agroturistiky - pestovanie 
            a spracovanie ovocia a zeleniny, vinohradníctvo, renesancia remesiel a kultúrnych 
            národopisných aktivít. 
3.4.      Podporovať rozvoj cykloturistiky, ktorá má vzhľadom na rozľahlosť a zvlnený charakter 
            katastra, dostupnosť susedných obcí, zaujímavosť okolia značné uplatnenie. Sú 
            vytvorené podmienky pre využitie priľahlých vo VÚC navrhovaných cyklistických trás. 
3.5.      Dosiahnuť čo najužšie prepojenie rekreačnej turistiky s poznávacou turistikou,  
            prezentovať vzťah k tradičným miestnym  kultúrno-historickým hodnotám, lepšie využívať 
            objekty pamiatkového záujmu v obci.
3.6.      Vytvoriť podmienky pre vznik verejnej zelene a pietneho miesta na bývalom židovskom 
            cintoríne. 
3.7.      Vytvoriť podmienky pre skultúrnenie a vyčistenie  potokov Kotrbál a Sila, zabezpečiť 
            prípadnú výsadbu stromov, úpravu brehov a pod. 

4.	V oblasti poľnohospodárskej výroby a lesného hospodárstva:
4.1.Rešpektovať pri ďalšom rozvoji poľnohospodársky a lesný pôdny fond ako jeden z faktorov limitujúcich urbanistický rozvoj.
4.2.Zabezpečiť protieróznu ochranu poľnohospodárskeho pôdneho fondu prvkami vegetácie v rámci riešenia projektov pozemkových úprav a agrotechnickými opatreniami zameranými na optimalizáciu štruktúry pestovaných plodín, v nadväznosti na prvky územného systému ekologickej stability.
4.3.Zabrániť neodborným zásahom do hydrologických pomerov, pred každým plánovaným zásahom posúdiť jeho vplyv na hydrologické pomery, vzhľadom na protipovodňové opatrenia.
4.4.     Poľnohospodársku výrobu v jestvujúcich areáloch PD sústrediť na menšie plochy a 
            uvolnené priestory ponúknuť ako potencionálnu rezervu pre rozvoj drobných 
           podnikateľských výrobných aktivít nezávadného charakteru a aktivít remeselníckej výroby 
           v obci.

b.)  Regulatívy využitia plôch a určenie prípustných, obmedzujúcich a vylučujúcich 
       podmienok 

1.  Plochy na bývanie	
-    dodržať základné zastavovacie podmienky v území
-    zosúladiť funkcie bývania  s prírodnými a civilizačnými danosťami obce 
-    dodržať  hygienicko - technické požiadavky na obytné prostredie
-    obmedziť možnosť výstavby objektov občianskeho vybavenia a služieb
-    vylúčiť možnosť výstavby objektov pre výrobu a skladovanie

Vzťah obytného územia k ostatným funkčným zložkám obce a jej funkčno-priestorovému  systému je rozdelený nasledovne :
 				-  voľné nezastavané pozemky v celej obci
Sú určené na postupnú realizáciu rodinných domov (RD)
-    dodržať uličnú a stavebnú čiaru
-    architektonický tvar a druh RD prispôsobiť okolitej zástavbe
 -    koeficient využitia plochy minimálne 30% 

		             -  navrhované lokality č.1 – 6, 8a, 8b v časti Nové Sady
				          č.37a – 42 v časti Sila	
Sú určené na postupnú realizáciu novej individuálnej bytovej výstavby (IBV). V prvom rade doporučujeme výstavbu v lokalitách jednostrannej zástavby a nadrozmerných záhrad.
Pri novej zástavbe je potrebné :
-   zachovať uličný priestor min. 12,0 m široký
-   pre sólo domky uvažovať s výmerou pozemkov 8 - 10 árov
-   u progresívnej radovej bytovej výstavbe výmera pozemkov 4 - 6 áre
-   koeficient využitia plochy minimálne 30% 
-   výšková hladina zástavby je možná max.do 2 nadzemných podlaží + prípadné obytné 
    podkrovie 
Lokality č.7, 9 – 12 v časti Nové Sady a č.43 v časti Sila sú navrhované ako rezerva a výhľad po roku 2030.
		            -  navrhované lokality č.13 – 15 v časti Nové Sady
				         č.44 v časti Sila 
Sú určené na postupnú realizáciu hromadnej bytovej výstavby (HBV) formou nájomných bytových domov. Pri výstavbe je potrebné :
-   umožniť prístup k objektom z miestnych verejných komunikácií
-   výšková hladina zástavby je navrhovaná  maximálne do 4 nadzemných podlaží
-   koeficient využitia plochy minimálne 50% 
-   pred každým domom musia byť zabezpečené odstavné stánia pre automobily 
-   doporučujeme vhodne riešiť príslušné detské ihriská.

2.  Plochy pre občiansku vybavenosť	-  navrhované lokality č. 16, 17, 18 v časti Nové Sady
				              č. 45 v časti Sila	
-    rekonštruovať, prípadne dostavať jestvujúci renesančný kaštieľ ako kultúrnovzdelávacie a
     informačné centrum obce
-    zriadiť v starom kultúrnom dome dom sociálnych služieb (DSS), resp. denný stacionár a 
     doriešiť priestor medzi DSS a vodným tokom Radošinka ako obecný park s detskými ihriskami
-    vymedziť priestor v centre obce Nové Sady (lokalita č.17) i v miestnej časti Sila (lokalita č.45) 
     pre budúce umiestnenie prípadných obchodných prevádzok, služieb a podobných zariadení 
     občianskej vybavenosti v rámci navrhovanej polyfunkčnej zástavby
-    umiestniť nové objekty pri dodržaní uličnej a stavebnej čiary, podlažnosť max. 2 nadz. podl. 
-    vylúčiť možnosť  výstavby objektov pre výrobu a skladovanie 
-    dodržať hygienicko - technické požiadavky na objekty OV
-    zabezpečiť bezbariérový prístup do objektov
-    koeficient využitia plochy minimálne 60% 

3.  Plochy pre rekreáciu a oddych	-  navrhovaná lokalita č.35
-    vytvoriť podmienky pre vznik oddychovo-rekreačnéj zóny v samostatnej miestnej časti 
     Ceroviny, ktorá vzhľadom na polohu, spôsob zástavby i terajšie využitie je vhodná ako celok 
     na rekreačno-oddychovú oblasť so zameraním na víkendovú a krátkodobú rekreáciu s 
     možnosťou i trvalého bývania bez nároku na základnú občiansku vybavenosť a služby.
     V tomto zmysle musí byť využitý i potenciál krajiny a neopakovateľnej prírody, už jestvujúcej       
     zástavby a okolitej zelene (oddych, relax, šport a pod.). 
-    obmedziť možnosť výstavby objektov pre podnikateľské služby
-    vylúčiť možnosť  výstavby objektov pre výrobu a skladovanie 

4.  Plochy pre verejnú zeleň	-  navrhované lokality č.21a, 21b, 22, 24 v časti Nové Sady
				              č. 34 v časti Kotrbál	
				              č. 47 v časti Sila	
-    jestvujúci park pri bývalom kaštieli na Kiškerti (lokality č.21a, 21b) zrekonštruovať a skultivovať  
     na upravenú plochu verejne prístupnej zelene
-    skultivovať a upraviť navrhované plochy pre verejnú zeleň v časti Nové Sady (lokality č.22, 24)
     v časti Kotrbál (lokalita č.34) i v časti Sila (lokalita č.47)
-    vytvoriť podmienky pre vznik verejnej zelene a pietneho miesta na bývalom židovskom 
     cintoríne (lokalita č.23) 
-    medzi areálom PD a rekreačnou zónou v časti Ceroviny vytvoriť ochrannú izolačnú zeleň 
-    pri rímskokatolíckom kostole na Funcíne postupne zrealizovať verejnú ochrannú zeleň
-    vylúčiť možnosť výstavby objektov pre podnikateľské služby
-    vylúčiť možnosť  výstavby objektov pre výrobu a skladovanie 
-    postupne vysadiť nové stromy, okrasné kríky a realizovať zatrávnené plochy
-    vo vhodných polohách riešiť drobnú architektúru a potrebný mobiliár
-    na plochách verejnej zelene nepripustiť výstavbu žiadnych nových objektov
-    osobitne vytvoriť podmienky pre rozšírenie jestvujúcich cintorínov pri obidvoch kostoloch 

5.  Plochy pre šport a telovýchovu	-  navrhovaná lokalita č.29 v časti Nové Sady 
				              č. 46 v časti Sila
-    v areáli ZŠ vybudovať telocvičňu a nové viacúčelové ihrisko s umelým trávnikom i prípadné 
     tréningové plochy
-    postupne vybudovať športovo-rekreačný areál pri jestvujúcom futbalovom ihrisku v časti Nové 
     Sady i v časti Sila pri bývalej škole
-    dobudovať vstupný priestor do areálov vrátane parkovacích plôch pre návštevníkov
-    obmedziť možnosť výstavby objektov pre podnikateľské služby
-    vylúčiť možnosť  výstavby objektov pre výrobu a skladovanie 
Dôležitým aspektom z hľadiska rozvoja obce je administratívne usporiadanie plôch pre dopravný prístup do areálu terajšieho futbalového ihriska i celého budúceho športového areálu v časti Nové Sady, ktoré sú dnes súčasťou vlastníctva Železníc SR

6.  Plochy pre priemysel  a poľnohospodársku výrobu  -  navrhovaná lokalita č.33
-    v prvom rade využiť prípadné voľné plochy  jestvujúcich areálov firmy PD DEVIO  s.r.o.
     inštalovať tu len prevádzky a výrobu nezávadného charakteru 
-    dodržať  hygienicko - technické požiadavky a predpisy na zriadenie takýchto prevádzok
-    koeficient využitia plochy minimálne 80% 
-    postupne zriadiť vybavenostno-výrobný areál (lokalita č.33) v blízkosti cesty III/513018
-    vytvoriť podmienky pre umiestnenie podnikateľských služieb vyššieho významu (lokalita č.31)
-    vylúčiť možnosť  výstavby objektov pre bývanie 

7.  Plochy špecifického určenia	-  navrhovaná lokalita č.25
Osobitný význam pre obec má navrhovaná záchytná umelá vodná zdrž na vodnom toku Kotrbál
na západnom okraji zastavaného územia obce (lokalita č.25), ako protipovodňové opatrenie,
 ktoré by malo preukazateľne pozitívny vplyv na redukciu prípadných povodňových prietokov a zároveň by sa mohlo využiť ako akumulačná nádrž pre závlahy, prípadnú rekreáciu a zároveň i ekologické vylepšenie životného prostredia obce. 
  			-  navrhované lokality  č.27, č.48
sú určené pre vybudovanie skládok bioodpadu a jeho prípadného spracovania
			-  navrhované lokality  č.30, č.49 
vymedzujú potrebné plochy pre dobudovanie miestnej siete obecných ciest

c.)  Regulatívy umiestnenia občianskeho vybavenia územia

3.1.    Sociálna starostlivosť - vo väzbe na predpokladaný demografický vývoj očakávať nárast obyvateľov v poproduktívnom veku a zabezpečiť adekvátne nároky na zariadenia sociálnej pomoci pre prestarnutých obyvateľov – domu sociálnych služieb (denného stacionáru), ktorý navrhujeme riešiť rekonštrukciou a zmenou funkčného využitia bývalého kultúrneho domu. Dočasne je potrebné riešiť problém sociálnej starostlivosti aspoň zabezpečením stálej opatrovateľskej služby v obci.
3.2.     Duševná kultúra - podporovať rozvoj zariadení kultúry a nadviazať na prerušenú kontinuitu rozvíjania tradícií v kultúrno-spoločenskej oblasti v danom regióne, využiť rezervy vo  využívaní  jestvujúceho kultúrneho zariadenia (v rámci polyfunkčného objektu OcÚ). 
Pre klubovú, záujmovú a krúžkovú činnosť doporučujeme možnosť lepšieho využitia priestorov v základnej škole.
Pre vzdelávacio-kultúrtne a informačné aktivity doporučujeme zrealizovať rekonštrukciu jestvujúceho renesančného kaštieľa v centre obce, ktorý je ako kultúrna pamiatka zapísaný v zozname´pamiatkového fondu SR . 
3.3.     Telesná kultúra - rozvíjať zariadenia pre športovo–telovýchovnú činnosť a vytvárať pre ňu 
            podmienky v urbanizovanom prostredí, čo je dôležité pre zlepšenie zdravotného stavu 
            obyvateľstva – dobudovať športový areál v časti Nové Sady a vybudovať športový areál v 
            časti Sila, realizovať výstavbu novej telocvične a viacúčelového ihriska s umelým 
            povrchom  v areáli ZŠ, vybudovať príslušné detské ihriská ako súčasť verejne 
            prístupných plôch zelene. 

d.)   Regulatívy dopravného a technického vybavenia územia

 1.    V oblasti rozvoja dopravnej infraštruktúry:
 1.1.      Vybudovať miestnu komunikáciu pre dopravný prístup do areálu terajšieho futbalového 
           ihriska i celého budúceho športového areálu v časti Nové Sady a zároveň riešiť odstavné 
           stánia a hlavný vstup do areálu
1.2.     vybudovať cestné prepojenie v centre miestnej časti Sila pre dopravné spristúpnenie 
           jestvujúcich i  navrhovaných pozemkov pre IBV
1.3.     Riešenie miestnych, obslužných, účelových a prístupových komunikácií, nové prepojenia 
           a úpravy realizovať podľa návrhu ÚPN obce:
- vo vhodných podmienkach prestavba miestnych komunikácií na kategóriu MOU 5,5/40.               
- v stiesnených priestorových podmienkach minimálne na kategóriu MO 4,25/30 
  a zároveň zjednosmernenie komunikácií, kde to je možné, 
- nové komunikácie riešiť v kategórii MO 6/40,
-  jestvujúce prebudovať na normové kategórie .

2.   V oblasti rozvoja nadradenej technickej infraštruktúry:
2.1.	Vodné hospodárstvo
2.1.1.	Na úseku ochrany pred povodňami
-  vykonávať na upravených i neupracených vodných tokoch údržbu za účelom 
   udržiavania vybudovaných kapacít,   
   zlepšovať vodohospodárske pomery v povodí zásahmi smerujúcimi k stabilizácii 
   pomerov za extrémnych situácií tak povodňových, ako i v období sucha 
-  v západnej časti zastavaného územia vybudovať umelú vodnú nádrž na vodnom toku      
   Kotrbál, ktorá bude plniť aj ochrannú protipovodňovú funkciu obce pred povodňovými 
   prietokmi vrátane skultivovania jej blízkeho okolia. 
2.1.2.	Na úseku odvedenia vnútorných vôd
-  vykonávať pravidelnú údržbu na odvodňovacích prícestných kanáloch za účelom 
   zabezpečenia prietočnosti
2.1.3.  Na úseku verejných vodovodov 
           -  vybudovať a výhľadovo rozšíriť vodovodnú sieť aj pre novú navrhovanú bytovú výstavbu,
              zariadenia občianskej vybavenosti, podnikateľské služby a vybavenostno-výrobnú zónu, 
2.1.4.	Na úseku verejných kanalizácií
V súlade s Koncepciou vodohospodárskej politiky Slovenskej republiky z roku 1994 treba:
a.	zabezpečiť prípadné vypúšťanie odpadových vôd do recipientov v súlade so zákonom č. 138/1973 Zb. a nariadením vlády SR č. 242/1993 Z.z.
b.	zabezpečiť kompletné odkanalizovanie obce a výstavbu stokových sietí i prípadných čerpacích staníc obce Nové Sady s budúcim napojením na spoločnú ČOV Nitra, čím sa zvýši životná úroveň obyvateľov, súčasne sa zlepší životné prostredie v obci a zníži sa veľký podiel obyvateľstva na znečisťovaní povrchových a podzemných vôd     
2.2.      Energetika
2.2.1.	 Rešpektovať koridory jestvujúcich vedení, prekládky realizovať v nevyhnutnom rozsahu   
            podľa návrhu ÚPN-O.
2.2.2.   Rešpektovať jestvujúce koridory súčasných plynovodov, ropovodov a produktavodov 
            prechádzajúcich územím.
2.2.3.   Realizovať v obci vybudovanie nových TS podľa návrhu ÚPN-O  časť A.2.12.3 
2.2.4.   Realizovať rozvody IS (VE,SL,Plyn) pre novú výstavbu v obci podľa návrhu ÚPN-O

3.         V oblasti infraštruktúry odpadového hospodárstva:
3.1.      Riešiť zneškodňovanie komunálnych odpadov z územia obce v súlade s cielmi "Okresnej     
            koncepcie odpadového hospodárstva" ako i spracovaného "Programu odpadového 
            hospodárstva a VZN na likvidáciu odpadu v obci Nové Sady". 
            Podľa zákona č. 223/2001 Z.z. o odpadoch, ktorý nadobúda účinnosť 1. 01. 2010 sú 
            obce povinné zaviesť separovaný zber papiera, plastov, kovov, skla a biologicky 
            rozložiteľných odpadov. Zber odpadu v domácnostiach uskutočňovať do vlastných nádob 
            a veľkokapacitných kontajnerov. 
            Odvoz komunálneho odpadu obce uskutočňovať aj naďalej na základe zmluvných 
            vzťahov s odbornou firmou  SITA Kalná nad Hronom, ktorá odpad odváža 1 x za 14dní 
            a uskladňuje na skládku   TKO v Kalnej n/H., ktorú prevádzkuje Tekovská ekologická a.s.
            Firma  SITA Kalná nad Hronomzabezpečuje aj zber separovaného odpadu 
            (1x za mesiac) a veľkorozmerového odpadu (2 x do roka).
3.2.      Zabezpečiť plošnú rezervu pre  pre skládky bioodpadu a kompostovanie, resp.
            sústredenie a separáciu odpadu tak, ako táto úloha vyplýva z Koncepcie starostlivosti o          
             životné prostredie. Pri realizácii uvedenej investície a pri jej prevádzkovaní je nutné 
            dodržiavať ustanovenia legislatívy na úseku odpadového hospodárstva.
            Podľa zákona 223/2001 Z.z. o odpadoch,  ktorý nadobudol účinnosť 1. 01.2006 sa 
            zakazuje zneškodňovať biologicky rozložiteľný odpad zo záhrad a z parkov vrátane 
            odpadu z cintorínov a z ďalšej zelene na pozemkoch právnických osôb,  fyzických osôb a 
            občianskych združení
3.3.      Zabezpečiť so zmluvným partnerom minimálne 2 x do roka zber nebezpečných odpadov 
            z obce (akubatérie, žiarivky, elektroodpad, oleje a pod.) a jeho zneškodňovanie         
            špecializovanými formami v najbližších vyhovujúcich zariadeniach splňujúcich stanovené 
            emisné limity a ostatný likvidovať v najbližšej spalovni.  
3.4.      Zabezpečiť postupnú sanáciu resp. rekultiváciu divokých skládok odpadov v obci.          

           Jednotlivé inžinierske siete sú podrobne riešené a uvedené v časti  A.2.12.ÚPN-O 
a.2.12.1. - NÁVRH DOPRAVY
a.2.12.2. - VODNÉ HOSPODÁRSTVO
a.2.12.3. - ZÁSOBOVANIE ELEKTRICKOU ENERGIOU
a.2.12.4. - ZÁSOBOVANIE PLYNOM
a.2.12.5. - ZÁSOBOVANIE TEPLOM
A.2.12.6. - TELEKOMUNIKÁCIE

 e.)  Regulatívy zachovania kultúrnohistorických hodnôt a v oblasti usporiadania územia z
       hľadiska ekologických aspektov, ochrany prírody a ochrany pôdneho fondu:

1.	V oblasti usporiadania územia z hľadiska kultúrno–historického dedičstva:
1.1.     Rešpektovať kultúrno – historické dedičstvo obce Nové Sady, viď ÚPN časť A.2.6.
1.2.     Pri novej výstavbe akceptovať a nadväzovať na historicky utvorenú štruktúru osídlenia s 
           cieľom dosiahnuť ich vzájomnú funkčnú a priestorovú previazanosť pri zachovaní identity 
           a špecifičnosti pôvodného osídlenia. Rešpektovať potenciál kultúrnych, historických, 
           spoločenských, technických, hospodárskych a ďalších hodnôt charakterizujúcich 
           prostredie a  vytvárať pre ne vhodné prostredie.
1.3.	Rešpektovať typickú formu a štruktúru osídlenia, uplatniť a rešpektovať typovú a funkčnú profiláciu obce, a jej častí.
1.4.	Rešpektovať potenciál kultúrno–historických i spoločenských hodnôt a javov v danom
           prostredí (poľnohospodárske, pestovateľské a chovateľské tradície, etnokultúrne a 
           spoločenské tradície, historické udalosti, osobnosti na celom riešenom území),
1.5.   Akceptovať pri tvorbe urbanistickej koncepcie a v krajinnom obraze historicky utvorené dominanty – kostoly, kaplnky, prícestné sochy .
1.6.     Rešpektovať
	-  ústredný priestor obce -  (CENTRUM OBCE - OC) 
	-  základné kompozičné osi – cesty č. III/513016, III/513017 a III/513027
	-  funkčné zónovanie (bývanie, výroba, šport, rekreácia)
	-  výškové zónovanie (typické pre vidiecke pomery, IBV+HBV max 4 nadzemné podlažia)
	-  rozmiestnenie dominánt (funkčné i priestorové) – vytvorenie centrálneho priestoru pri   
               polyfunkčnej budove obecného úradu, posilnenie areálu základnej školy, s 
               dobudovaním športových zariadení (telocvičňa, viacúčelové ihrisko apod.)
            -  pôvodný renesančný kaštieľ v centre obce rekonštruovať a v rámci novej funkčnej           
               náplne využiť pre vzdelávaco-informačné a reprezentačné účely 
            -  jestvujúci obecný park pri bývalom kaštieli na Kiškerti a postupne ho rekonštruovať a
               revitalizovať 

	-  výškovú a priestorovú dominantu obce tvoria rímskokatolícky kostol na Funcíne a  
               evanjelický kostol a.v.  v časti Nové Sady
1.7.     Pri novej výstavbe akceptovať a nadväzovať na historicky utvorenú štruktúru osídlenia s 
           cieľom dosiahnuť ich vzájomnú funkčnú a priestorovú previazanosť pri zachovaní identity 
           a špecifičnosti pôvodného osídlenia. 
           Rešpektovať potenciál kultúrnych, historických, spoločenských, hospodárskych 
           technických a ďalších hodnôt charakterizujúcich prostredie. 
           Rešpektovať typickú formu a štruktúru osídlenia, uplatniť a rešpektovať typovú a funkčnú 
           profiláciu obce, a jej častí.

2.	V oblasti usporiadania územia z hľadiska ekologických aspektov, ochrany prírody a ochrany pôdneho fondu:
2.1.     Zabezpečiť v miestach s intenzívnou veternou a vodnou eróziou  protieróznu ochranu 
           pôdy uplatnením prvkov ÚSES a to najmä biokoridorov. Vytvoriť organizačné a
           materiálno-technické predpoklady pre uskutočňovanie ekologizačných opatrení
           predpísaných pre riešenie katastrálneho územia podľa ÚPN časť A.2.11.- ochrana prírody
          a tvorba krajiny, predovšetkým jeho základné prvky (biocentrá a biokoridory) a zabezpečiť tým udržovanie a zvyšovanie ekologickej stability a biodiverzity kultúrnej krajiny
            v zastavanom území i mimo zastavaného územia obce.
2.2.     Prejednať so samosprávami susedných katastrálnych území uskutočnenie
       ekologizačných opatrení pre biocentrá, ktoré sa nachádzajú na ich územiach i hneď za hranicou katastrov ako prvé po trase toho-ktorého biokoridoru, vedúceho z katastrálneho územia obce Nové Sady smerom von.
2.3.     Zabezpečiť príslušný stupeň ochrany pre záujmové lokality štátnej ochrany prírody            
           uvedené podľa RÚSES Nitrianskeho kraja a  KEP obce Nové Sady, viď.ÚPN-O časť 
           A.2.11. a A.19.
2.4.    Dbať o priebežnú rekonštrukciu a údržbu uličnej zelene, obecných parkov, cintorínov a ich obnovu, vybudovať pobrežnú zeleň na vodných tokoch 
2.5.     Odstrániť pôsobenie stresových faktorov (divoké skládky odpadov) v k.ú. obce.
2.6.     Realizovať výsadbu izolačnej zelene pri poľnohospodárskych areáloch PD Devio s.r.o. 
2.7.     Pri obnove vegetačných porastov uprednostňovať prirodzenú obnovu, dodržiavať 
           prirodzené druhové zloženie drevín pre dané typy (postupná náhrada nepôvodných 
           drevín pôvodnými), na maximálne možnú mieru obmedziť ťažbu veľkoplošnými holorubmi

f.) Regulatívy starostlivosti o životné prostredie

Pri rozvoji obce Nové Sady sa nepredpokladá so žiadnymi investíciami, resp. činnosťami
s možným výrazne negatívnym vplyvom na životné prostredie. 

OVZDUŠIE   
1.)   pravidelne udržiavať čistotu miestnych komunikácií a verejných priestranstiev obce a 
       likvidovať znečisťujúce látky (tuhé prachové a plynné exhaláty)
2.)   pri novovznikajúcich prevádzkach výrobného charakteru dodržiavať požadované ochranné 
       a hygienické pásma najmä vo vzťahu k bývaniu
3.)   dodržiavať a postupne znižovať zaťaženie územia škodlivými kysličníkmi dusíka a síry 
4.)   postupne likvidovať všetky tepelné zdroje na klasické pevné palivo, zavádzať nové postupy a        
       technológie v oblasti teplofikácie 
5.)   modernizáciou technológie v živočíšnej výrobe, obmedzením, resp. premiestnením  výroby 
       do vhodnejších polôh eliminovať škodlivé dosahy týchto poľnohospodárskych prevádzok 
6.)   okolo výrobných a poľnohospodárskych areálov vytvárať pásma izolačnej a ochrannej zelene 
VODSTVO  
1.)  vybudovať v plnom rozsahu obecnú kanalizáciu s napojením na spoločnú ČOV Nitra 
2.)  chrániť pred znečistením jestvujúce vodné toky pretekajúce obcou
3.)  pravidelne čistiť a udržiavať okolie vodných tokov

PÔDA  
1.)   chrániť pôdu pred kontamináciou škodlivými látkami
2.)   zabrániť vodnej a veternej erózii pôdy
3.)   likvidovať nelegálne a divoké skládky odpadov 

HLUK   
1.)   nariadenými opatreniami znižovať zdroje hluku v jestvujúcej poľnohospodárko-výrobnej 
       prevádzke na území obce 
2.)   pri novovznikajúcich prevádzkach výrobného charakteru dodržiavať požadované ochranné 
       a hygienické pásma najmä vo vzťahu k bývaniu
3.)   organizáciou cestnej dopravy a riešením kolíznych bodov na prieťahoch regionálnych ciest      
        III. triedy znižovať hlučnosť .

ODPADOVÉ HOSPODÁRSTVO    
1.)   rešpektovať všeobecne záväzné nariadenie obce na likvidáciu odpadu.
2.)   zaviesť organizované skládky bioodpadu a jeho následné kompostovanie
3.)   postupne dopracovať a realizovať projekt zberu separovaného a nebezpečného odpadu 
       zvyšovať využívania odpadov (druhotných surovín)  
4.)   navrhnúť na likvidáciu a sanáciu všetky divoké skládky v obci 

OCHRANA PRÍRODY A KRAJINNEJ ŠTRUKTÚRY   
1.)   dodržiavať Územný plán Veľkého územného celku Nitrianskeho kraja z r.1998 a Regionálny 
       územný systém ekologickej stability okresu Nitra
2.)   dodržiavať platnú územnú ochranu v zmysle zákona č. 543/2002 Z. z. o ochrane prírody a 
       krajiny 
3.)   Problémom okolia obce je akútny nedostatok ekostabilizačných prvkov krajiny ako aj
       intenzívne poľnohospodárstvo, z čoho vyplýva vznik eróznych procesov. Preto        
       odporúčame:
•Zabezpečiť výsadbu prirodzených drevín a krovín v smere navrhovaných biokoridorov
•Zvýšiť podiel ekologicky stabilných plôch aj na iných plochách v katastri obce
4.)   Pre zlepšenie stavu biodiverzity v riešenom území je potrebné previesť v budúcnosti 
        príslušné opatrenia (viď ÚPN-O časť A.2.13. odst. 7d.)
           
g. Vymedzenie zastavaného územia obce

 Podľa schválenej štruktúry osídlenia je obec Nové Sady kategorizovaná ako - vidiecky priestor - samostatná obec, sídlo miestneho významu. Z hľadiska územno správneho členenia obec Nové Sady patrí do Nitrianskeho samosprávneho kraja a nachádza sa v severozápadnej časti okresu Nitra. 
Počet obyvateľov ku dňu 3.3.1991 predstavoval 1966 obyvateľov (to patrila do katastra obce aj jej pôvodná časť - dnes už samostatná obec Čab), ku dňu celoštátneho sčítania SODB 2001 to bolo 1320 obyvateľov (bez obce Čab) a ku dňu  31.12.2007 mali Nové Sady 1321 obyvateľov. 
Výhľadový počet obyvateľov k návrhovému obdobiu r.2030 sa predpokladá 1320 + 10% (132ob.)  t.j. 1 452 obyvateľov

Zastavaná časť územia obce Nové Sady nie je kompaktná a kontinuálne previazaná. Dôvodom je skutočnosť, že obec vznikla postupným spojením štyroch samostatných  obytných častí :
•staré pôvodné Nové Sady (Ašakert) tvorila zástavba pozdĺž riečky Radošinka a centrum obce s kaštieľom, obchodom a školou
•severozápadným smerom na obec Dolné Trhovište (okres Hlohovec) sa postupne nachádzajú dve samostatné osady Kotrbál a Ceroviny
•v priamom dotyku s Novými Sadmi (v južnej časti) sa nachádza samostatná časť obce s názvom Sila (pôvodná súčasť obce Čab-Sila)

V súčasnosti je obec priestorovo vymedzená hranicami zastavaného územia obce k 1.1.1990. 

Katastrálne územie obce Nové Sady má celkovú výmeru 	 	1 747,4918 ha
z toho je :	- časť Sila				    	   376,2623 ha
	- časť Nové Sady + Kotrbál + Ceroviny	 	1 371,2295 ha

Zastavané územie obce	- intravilán celej obce Nové Sady     	   	   148,4146 ha
		- extravilán obce	 	 	1 599,0772 ha

Predpokladané rozvojové zámery v obci  do roku 2030 			
A.) navrhované plochy na rozšírenie zastavaného územia obce ....................    10,1950 ha
	         -  bytová výstavba     lokalita č.  2b    IBV – 12 RD                           0,7200 ha
		              lokalita č.  5       IBV –   8 RD                          2,1940 ha
		              lokalita č.  8b    IBV – 11 RD         	       1,0430 ha
		              lokalita č.  37b  IBV –   3 RD      	       0,4200 ha
	-  rozšírenie obecného parku - lokalita č.21b      		       0,8090 ha                                   
	-  rozšírenie cintorína - lokalita č.28			       0,2850 ha
	-  rozšírenie športového areálu - lokalita č.29		       0,5840 ha
	-  prístupová cesta do športového areálu - lokalita č.30	       0,2650 ha
	-  plochy pre vyššie služby - lokalita č.31b		       0,4000 ha
	-  plochy pre nezávadnú výrobu - lokalita č.33	 	       2,2450 ha
 	-  skládka bioodpadu - lokalita č.48 			       0,2800 ha
	-  cestné prepojenie v časti Sila - lokalita č.49	 	       0,1250 ha
	-  verejná ochranná zeleň - lokalita č.50	 	       0,8200 ha
  				                       		
B.) plochy zostávajúce aj naďalej mimo hranice zastavaného územia obce 
	         - skládka bioodpadu pri chate v chotári    ...................................     0,3600 ha
          							spolu		   10,5550 ha
Celková rozloha zastavaného územia obce do roku 2030 po rozšírení .........   158,6096 ha

Územný plán obce Nové Sady z dôvodov ako je to uvedené v predchádzajúcich častiach predkladá návrh na rozvojové zámery do roku 2030 v katastri obce  na ploche  46,3000 ha
z toho je v zastavanom území obce ...............................................................   35,7450 ha 
	   mimo hranice zastavaného územia obce  ........................................   10,5550 ha 
Z danej celkovej výmery predstavuje záber PPF do roku 2030 .......................   35,5000 ha
Z toho je v zastavanom území obce (intraviláne) ...........................................    26,3790  ha
                v katastrálnom území obce (extravilán)  ............................................   9,1210  ha    
  				                       
h.) Vymedzenie ochranných pásiem a chránených území
 a.)  Ochranné pásmo ciest III.triedy a miestnych komunikácií 
	Cesty III. triedy                        ochranné pásmo na obe strany od osi cesty      20m
	Vozovky miestnych komunikácií-ochranné pásmo na obe strany od osi cesty   15m
b.)  Ochranné pásmo vodovodného potrubia podľa zákona č.442/2002 o verejných vodovodoch  
       a verejných kanalizáciach je :
	- pre potrubie   do DN 500 – 1,5 m horizontálne na obe strany od okraja potrubia
	- pre potrubie nad DN 500 – 2,5 m horizontálne na obe strany od okraja potrubia.
 c.)  Ochranné pásmo el. vedení a transformátora treba dodržať v zmysle zákona o energetike 
       č.656/2004. Ochranné pásmo je priestor v bezprostrednej blízkosti  zariadenia elektrizačnej 
       sústavy, ktorý je určený na zabezpečenie spoľahlivej a plynulej prevádzky a na zabezpečenie 
       ochrany života a zdravia osôb a majetku.
d.)  Ochranné pásmo vonkajšieho nadzemného elektrického vedenia je vymedzené zvislými 
      rovinami po oboch stranách vedenia vo vodorovnej vzdialenosti meranej kolmo na vedenie od 
      krajného  vodiča . Táto vzdialenosť je :
	- 10 m pri napätí 22 kV vodiče bez izolácie a u stožiarovej a murovanej TS
	-   1 m na kábelovom podzemnom vedení do 110 kV
 e.)  Ochranné a bezpečnostné pásma PZ a činnosť v nich vymedzuje zákon č.656/2004 Zb.z. 
      Pre situovanie PZ v dotknutom území platia ustanovenia STN 38 6413, STN 38 6415 a 
      STN 73 6005.
f.)  Ochranné pásma nachádzajúcich sa plynárenských zariadení :
VTL plynovod PN63 DN700			12 m od osi
VTL plynovod PN25 DN150			4 m od osi
VTL prípojka PN25 DN100			4 m od osi
VTL regulačná stanica			8 m od pôdorysu
STL plynovody a prípojky v extraviláne		4 m od osi
STL plynovody a prípojky v intraviláne		1 m od osi
 g.)  Bezpečnostné pásma nachádzajúcich sa plynárenských zariadení (PZ)	
VTL plynovod PN63 DN700			300 m od osi
VTL plynovod PN25 DN150			20 m od osi
VTL prípojka PN25 DN100			20 m od osi
VTL regulačná stanica			50 m od pôdorysu
STL plynovody v extraviláne			10 m od osi
STL plynovody v intraviláne			(2+0,5xD) m od osi
h.)  Ochranné pásmo VTS (verejnej telekomunikačnej siete) je široké 1 m od osi jeho trasy. 
      Hĺbka a výška OP je 2 m od úrovne zeme pri podzemných vedeniach a v okruhu 2 m pri 
      nadzemných vedeniach. 
i.)   Pre výrobné strediská poľnohospodárskej výroby platí vestník MPVZ - SSR, roč. VI. čiastka 5 
      z 10.3.1974
      Od jestvujúcich areálov bývalého PD  je potrebné dodržať hygienické ochranné pásmo
      300 m (korekcia tejto vzdialenosti je možná vo vzťahu k počtu hospodárskych zvierat v 
      nástupníckej firme  PD Devio s.r.o.
	-  chov ošípaných 		do 500 ks		300 m
	-  chov dobytka		do 100 ks		100 m
j.)   Pre priemyselné závody a výrobné areály platia hygienické predpisy zv. 354/MZ
k.)  V zmysle zákona č.364/2004 Z.z. o vodách je potrebné rešpektovať ochranné pásmo : 
-    vodohospodársky významných vodných tokov (riečka Radošinka)      - 10 m od brehovej čiary, 
                 				         resp. vzdušnej päty hrádze obojstranne 
-    ostatných drobných regulovaných vodných tokov     -  6 m od brehovej čary koryta obojstranne
-    melioračných, resp. odvodňovacích  kanálov            -  5 m od brehovej čiary.
– od vodárenských zdrojov  ....................................   podľa určených pásiem 
	Ochranné pásmo  I.stupňa vodárenských zdrojov NS -1 Nové Sady a  HS -1 Sila je 	ohraničené územím o polomere 50 m 
	Ochranné pásmo  I.stupňa vodného zdroja VZ Sila (pre tzv. Domky) je určené 	jestvujúcim oploteným areálom. 
	Ochranné pásmo jestvujúcich cintorínov v obci (je vybudovaný vodovod) je 50,0 m.
 l.)    Ochranné pásmo lesného pôdneho fondu pri stavebných zámeroch .................................. 
       navrhované stavby nesmú byť situované vo vzdialenosti  menšej ako 50 m od hranice LPF 
       bez udelenia príslušnej výnimky (§ 10 Zákona o lesoch č.326/2005 Z.z.).
m.) Katastrálne územie obce Nové Sady sa nachádza v stanovených ochranných pásmach 
       jestvujúceho letiska Nitra – Janíkovce. 
       Výškové obmedzenie stavieb a zariadení je stanovené ochranným pásmom : 
           -  vonkajšej vodorovnej prekážkovej roviny s výškovým obmedzením (335 m n.m. B.p.v.)
           -  prechodovej plochy s výškovým obmedzením 325 – 335 m n.m. B.p.v.
n.)  V katastrálnom území obce Nové Sady sa nachádzajú tiež územia a časti prírody (biocentrá, 
       biokoridory a interakčné prvky), ktoré je nutné z hľadiska záujmov štátnej ochrany prírody 
        akceptovať ako jednotlivé prvky ÚSES.
 o.)  V katastrálnom území obce Nové Sady sa nenachádza žiadne územie navrhnuté na osobitnú 
      ochranu, ani žiadne iné kategórie chránených území, ktoré si vyžadujú zvláštny stupeň 
      ochrany, ani iné biologicky a esteticky významné územia. 
      Katastrálne územie obce sa v súlade s ustanovením zákona NR SR č.543/2002 Z.z.
      nachádza v 1.stupni ochrany.
p.)  Okrem toho je potrebné rešpektovať evidované archeologické lokality podľa požiadavky SAV 
       a tiež rešpektovať obecné historické pamiatky , žiadne ochranné pásma nie sú stanovené.
r.)    Špecifikom obce je jej samostatná časť Ceroviny, ktorá vzhľadom na polohu, spôsob 
       zástavby i terajšie využitie je vhodná ako celok na rekreačno-oddychovú oblasť so 
       zameraním na víkendovú a krátkodobú rekreáciu s možnosťou i trvalého bývania bez nároku 
       na základnú občiansku vybavenosť a služby. V tomto zmysle musí byť volená i ochrana 
       tohto územia.

i.)   Plochy pre verejnoprospešné stavby, pre vykonanie delenia a sceľovania pozemkov             
      pre asanáciu

1.1.     Plochy pre verejnoprospešné stavby vzišli z požiadaviek Komisie výstavby pri OZ a Obecného zastupiteľstva v Nových Sadoch, ako aj z celkových potrieb obce zistených  pri
vyhodnocovaní analytickej časti  prieskumov a rozborov (PaR) k ÚPN obce a sú vyznačené vo výkrese č. 3b, jedná sa o nasledovné lokality a funkčné využitie:
V rámci zastavaného územia obce sú to  :
–technická vybavenosť a plošná rezerva pre dobudovanie  občianskej vybavenosti v
centrálnej časti obce Nové Sady (okolo námestia pred obecným úradom) 
–technická vybavenosť a plošná rezerva pre dobudovanie  občianskej vybavenosti v
miestnej časti obce Sila (areál bývalej školy) 
–technická vybavenosť a plošná rezerva pre rekonštrukciu, rozšírenie a dobudovanie objektu
renesančného kaštieľa
–technická vybavenosť a plošná rezerva pre dobudovanie občianskej vybavenosti (dom opatrovateľskej služby) 
–technická vybavenosť a plošná rezerva na dobudovanie a rozšírenie školského areálu
(telocvičňa, športoviská a ihriská pre deti a pod.)
–technická vybavenosť a plošná rezerva na dobudovanie a rozšírenie športového areálu v Sile
–technická infraštruktúra pre dobudovanie a rekonštrukciu verejného parku pri bývalej kúrii 
–technická infraštruktúra pre dobudovanie a rekonštrukciu verejnej zelene a detských ihrísk v centre obce a jej častí (lokality č.20, 22, 24, 34, 47)
–technická infraštruktúra pre dobudovanie a rekonštrukciu verejnej pietnej zelene na bývalom židovskom cintoríne
–dobudovanie technických parametrov jestvujúcich  ciest  III. triedy prechádzajúcich obcou 
–riešenie dopravných závad (bodové a líniové) v obci (chodníky, križovatky a pod.) 
–dostavba komplexnej obecnej kanalizácie
–plošná rezerva a vybudovanie rozvodov všetkých IS (voda, plyn, elektrika, kanalizácia) vo väzbe na rozvoj obce a navrhované nové lokality pre hromadnú bytovú výstavbu  
–vybudovanie rozvodov všetkých IS (voda, plyn, elektrika, kanalizácia) vo väzbe na rozvoj obce a navrhované nové lokality pre individuálnu bytovú výstavbu  
–plošná rezerva a technická vybavenosť pre rozšírenie cintorína pri evanjelickom kostole
–plošná rezerva a vybudovanie ochrannej izolačnej zelene v miestnej časti Ceroviny
–plošná rezerva a rekonštrukcia jestvujúceho mosta cez potok Kotrbál v časti Kiškerť
-   vybudovať obecné komunikácie a súbežné chodníky pre peších pre plánovanú novú IBV 
     a navrhované nové investičné aktivity v obci 
–rozšírenie a vybudovanie nových trafostaníc vo väzbe na rozvoj obce
–dobudovanie odvodňovacích priekop a rigolov, aby nedochádzalo k zatápaniu časti územia obce
–plošná rezerva pre prípadné vybudovanie ochrannej vodnej zdrže na vodnom toku Kotrbál

V rámci katastrálnej hranice sú to : 
–vybudovanie rozvodov všetkých IS (voda, plyn, elektrika, kanalizácia, komunikácie) vo väzbe na navrhované nové lokality pre bytovú výstavbu (lokality č.2b, 5, 7, 8b, 9, 10, 11, 12, 37b, 43)
–technická infraštruktúra a plošná rezerva pre rozšírenie športového areálu (lokalita č.29)
–technická infraštruktúra a plošná rezerva pre rozšírenie cintorína (lokalita č.28)
–technická infraštruktúra a plošná rezerva pre rozšírenie,dobudovanie a rekonštrukciu verejného parku pri bývalej kúrii na Kiškerti  (lokalita č.21b)
–technická infraštruktúra pre zriadenie relaxačnej a rekreačno-oddychovej zóny v jestvujúcej miestnej časti Ceroviny (lokalita č.35)
–technická vybavenosť a plošná rezerva pre  skládku bioodpadu a kompostovanie, resp.
spracovanie odpadu (lokality č.27 a 48)
–plošná rezerva a technická vybavenosť pre vybudovanie prístupovej cesty do športového areálu (lokalita č.30)
–nové cestné prepojenie v časti Sila v lokalite Na brehoch (č.49)
–plošná rezerva a vybudovanie ochrannej izolačnej zelene v miestnej časti Sila pri kostole
–plošná rezerva a vybudovanie technickej infraštruktúry pre nový areál výrobného zoskupenia
(lokalita č.33)

1.2.	Plochy na delenie a sceľovanie pozemkov sa v ÚPN-O nachádzajú v rozsahu jednotlivých lokalít navrhnutých na zmenu funkčného využitia, mimo rozsahu verejnoprospešných investícií s aspektom na zachovanie vlastníckych práv, s požiadavkou na rešpektovanie funkčného využitia jednotlivých lokalít podľa návrhu ÚPN-O.

1.3.     Plochy pre plošnú asanáciu sa v návrhu ÚPN-O nenachádzajú.

j.)    Požiadavky na spracovanie podrobnejších riešení územného rozvoja vybraných     
       problémových území obce:

1.1.	Pre optimálne urbanistické riešenie navrhovanej koncepcie ÚPN OBCE NOVÉ SADY je potrebné regulovať výstavbu IBV, dodržať výškovú hladinu zástavby, stavebnú čiaru, podlažnosť a architektonický výraz, rešpekovať v plnom rozsahu pamätihodnosti obce, všetky hygienické ochranné pásma, infraštruktúru a občiansku vybavenosť. Vyriešením a odstránením hygienických závad a výsadbou verejnej zelene skvalitniť životné prostredie v obci.
1.2.    Požiadavky na spracovanie podrobnejších riešení územného rozvoja vybraných lokalít v obci Nové Sady vychádzajú z navrhovaného riešenia ÚPN-O. 
 Po dohode s obecným úradom sa  vymedzené územie,  ktoré je potrebné podrobnejšie  
 riešiť  formou urbanistickej resp. zastavovacej štúdie nenachádza.	
1.3      Tvaroslovné a výtvarné riešenie objektov novonavrhovanej zástavby navrhovať v 
           súčinnosti s tvaroslovnými a výtvarnými detailami jestvujúcich starších historických 
           objektov a tvorivo ich aplikovať do súčasnej modernej architektúry. Rešpekovať hlavné 
           kompozičné osi, dominanty ako i funkčné zónovania obce podľa ÚPN-O.

3. Verejnoprospešné stavby  oBCE  Nové sady 

Verejnoprospešné stavby spojené s realizáciou uvedených záväzných regulatívov sú:
1.V oblasti cestnej dopravy:
1.1.     Vytvoriť podmienky (plošná rezerva a technická infraštruktúra) pre vybudovanie obecnej cesty v 
          strede obce pozdĺž železničnej trate za účelom sprístupnenia  jestvujúceho futbalového ihriska
          a budúceho športového areálu obce
 1.2.     Vytvoriť podmienky (plošná rezerva a technická infraštruktúra) pre vybudovanie cestného 
          prepojenia v miestnej časti Sila za účelom sprístupnenia nových stavebných pozemkov pre IBV.
1.3.     Zabezpečiť plošnú rezervu na rekonštrukciu jestvujúceho cestného mosta cez potok Kotrbál 
           na ceste III/513027 v časti Nové Sady (Kiškerť)
 1.4.     Dobudovať technické parametre všetkých jestvujúcich  ciest  III. triedy prechádzajúcich obcou                
1.5.     Riešenie miestnych, obslužných, účelových a prístupových komunikácií, nové prepojenia 
           a úpravy realizovať podľa návrhu ÚPN obce
		-  nové miestne komunikácie riešiť v kategórii MO 6/40
		-  riešiť dopravné závady (bodové a líniové) v obci (chodníky, križovatky a pod.) 
 		-  urobiť korekciu smerových oblúkov a odbočovacích polomerov v križovatkách
		-  vybudovať obratištia na slepých komunikáciách
1.6.     S realizáciou nových komunikácií v novej zástavbe IBV i pri HBV už súčasne budovať aj 
           chodníky a to pre všetky body v šírkach n x 0,75 (+0,50) v zmysle  STN 736110.
1.7.     Doplniť parkovacie miesta v obci s každou novou investíciou realizovanou v obci.
1.8.     Dobudovať účelové pruhy autobusových zastávok a prístrešky

2.V oblasti vodného hospodárstva:
2.1.	Verejné vodovody:
2.1.1.  	Vybudovať rozvody vody vo väzbe na ďalší rozvoj obce a navrhované nové lokality pre bytovú výstavbu  v súlade s ÚPN-O (viď textová časť, bod A.2.6.2. - funkčné využitie územia obce
            bod A.2.12.2.1. - zásobovanie pitnou vodou a grafická časť – výkres č.5)

2.2.	Verejné kanalizácie 
2.2.1. Postupne vybudovať komplexnú obecnú kanalizáciu formou spolufinancovania z fondov EÚ v súlade s pripravovaným koncepčným zámerom rozvoja kanalizácií ZsVS a.s.
2.2.2.Vybudovať rozvody obecnej kanalizácie a stokových sietí  vo väzbe na ďalší rozvoj obce a navrhované nové lokality pre bytovú výstavbu  v súlade s ÚPN-O (viď textová časť, bod A.2.6.2. - funkčné využitie územia obce, bod A.2.12.2.3. - Odkanalizovanie a čistenie odpadových vôd a grafická časť – výkres č.5) 

2.3.      Protipovodňové opatrenia
            Pre zvýšenie ochrany zastavaného územia obce pred záplavami a z dôvodu vylepšenia          
            pomerov pre odvádzanie dážďových povrchových vôd  je tiež potrebné :
 2.3.1.   Vybudovať umelú vodnú nádrž  vrátane jej pobrežnej zelene tak, aby plnila aj prípadnú 
            ochrannú protipovodňovú funkciu, krajinnoekologickú funkciu a najmä funkciu každodenného 
            oddychu a relaxu miestnych obyvateľov 
2.3.2.   Revitalizovať a údržiavať pôvodnú sieť odvodňovacích a vsakovacích prícestných priekop 
             a rigolov vo funkčnom stave 
2.3.3.   Vybudovať nové odvodňovacie priekopy a rigoly, aby nedochádzalo k zatápaniu časti územia 
            obce a vykonávať pravidelnú údržbu na jestvujúcich odvodňovacích kanáloch za účelom 
            zabezpečenia  prietočnosti a následnej ochrany pred zaplavovaním územia
2.3.4.   Udržiavať potrebnú prietočnú kapacitu a pravidelne čistiť a kosiť brehy vodných tokov 
            pretekajúcich obcou 

3.V oblasti energetiky:
3.1.      Realizovať v obci vybudovanie nových trafostaníc (TS), rekonštrukciu jestvujúcich TS (viď           
            textová časť, bod A.2.12.3. - Zásobovanie elektrickou energiou a grafická časť - výkres č.6) 
3.2.      Realizovať rozvody IS (VE,SL,plyn) pre novú výstavbu vo väzbe na rozvoj obce a navrhované       
            nové lokality pre bytovú výstavbu  podľa návrhu ÚPN-O (viď textová časť, bod A.2.6.2.)
3.3.rešpektovať koridory jestvujúcich vedení (VN, DK, telekomunikácie a pod.)

4.V oblasti nadradenej  infraštruktúry, odpadového hospodárstva a verejnej zelene:
4.1.      Vytvoriť a realizovať technickú infraštruktúru pre dobudovanie občianskej vybavenosti v 
            centrálnej časti obce  Nové Sady  (okolo námestia pred obecným úradom) a v miestnej časti 
            Sila (areál bývalej školy) 	
4.2.     Zabezpečiť technickú infraštruktúru  a plošnú rezervu pre rekonštrukciu, rozšírenie a 
           dobudovanie objektu renesančného kaštieľa v centre obce a pre vybudovanie domu
           opatrovateľskej služby v priestoroch bývalého kultúrneho domu
4.3.     Zabezpečiť technickú infraštruktúru a plošnú rezervu na dobudovanie a rozšírenie 
           školského areálu (telocvičňa, športoviská a ihriská pre deti a pod.)
4.4.     Zabezpečiť technickú infraštruktúru a plošnú rezervu pre rozšírenie športového areálu 
           v časti Nové Sady i miestnej časti Sila
4.5.     Zabezpečiť technickú infraštruktúru pre zriadenie relaxačnej a rekreačno-oddychovej zóny 
           v jestvujúcej miestnej časti Ceroviny 
 4.6.      Zabezpečiť technickú infraštruktúru a plošnú rezervu pre rozšírenie cintorínov pri 
           rímskokatolíckom kostole na Funcíne a pri evanjelickom kostole a.v.  a vytvoriť technickú 
            infraštruktúru pre zmenu pôvodného židovského cintorína na pietne miesto a verejný park
 4.7.      Zabezpečiť technickú infraštruktúru pre dobudovanie a rekonštrukciu verejného parku pri 
           bývalej kúrii na Kiškerti  a pre dobudovanie a rekonštrukciu verejnej zelene a detských 
           ihrísk v centre obce a jej častí (lokality č.20, 22, 24, 34, 47)
 4.8.      vyčleniť plochu pre vybudovanie novej  ochrannej a izolačnej zelene v miestnej časti Ceroviny
      pri jestvujúcom areáli PD a v miestnej časti Sila pri rímskokatolíckom kostole
 4.9.      Vytvoriť plošnú rezervu a zabezpečiť technickú infraštruktúru pre skládku bioodpadu a 
            prípadné kompostovanie (lokality č.27 a 48), resp. sústredenie a separáciu odpadu tak, ako táto 
            úloha vyplýva z Koncepcie starostlivosti o životné prostredie
4.10.    Vytvoriť plošnú rezervu a prislúchajúcu technickú infraštruktúru pre vybudovanie vybavenostno-
            výrobnej zóny vedľa areélu PD pri ceste III/513027 (lokalita č.33)
4.11.    Zabezpečiť postupnú sanáciu resp. rekultiváciu jestvujúcich divokých skládok odpadov v 
            obci 
Na uskutočnenie verejnoprospešných stavieb možno podľa § 108 a násl. §§ zákona č. 50/1976 Zb o územnom plánovaní a stavebnom poriadku v znení neskorších predpisov i v znení zákona č.139/1982 Zb., zákona č.103/1990 Zb., zákona č.262/1992 Zb., zákona č.136/1995 Z.z., zákona č.199/1995 Z.z., nálezu Ústavného súdu SR č.286/1996 Z.z., zákona č.229/1997 Z.z., (úplné znenie vyhlásené pod č. 109/1998 Z.z.), zákona č.175/1999 Z.z., zákona č.237/2000 Z.z., zákona č.416/2001 Z.z., zákona č.553/2001 Z.z., v znení nálezu Ústavného súdu SR č. 217/2002 Z.z., zákona č.103/2003 Z.z., zákona č.245/2003 Z.z., zákona č.417/2003 Z.z., zákona č.608/2003 Z.z., zákona č.541/2004 Z.z., zákona č.290/2005 Z.z., zákona č.479/2005 Z.z. A zákona č.24/2006 Z.z.  pozemky, stavby a práva k nim vyvlastniť, alebo vlastnícke práva k pozemkom a stavbám obmedziť.

4.	ZÁVEREČNÉ USTANOVENIE

Schválený ÚPN-O a VZN-O budú jediným prostriedkom na realizáciu zámerov predkladaných v návrhu ÚPN obce Nové Sady a z tohoto hľadiska je preto potrebné:

1. Dodržať koncepciu riešenia ÚPN obce Nové Sady
    Výkresová dokumentácia je záväzná v rozsahu :
-   výkres č.3.    NÁVRH FUNKČNÉHO VYUŽITIA ÚZEMIA	M - 1:10 000
 -   výkres č.3A. KOMPLEXNÝ URBANISTICKÝ NÁVRH 	M - 1:  5 000
 -   výkres č.3B. VEREJNOPROSPEŠNÉ STAVBY		M - 1:  5 000
 -   výkres č.4.    NÁVRH DOPRAVY  			M - 1:  5 000
KOMPLEXNÝ URBANISTICKÝ NÁVRH a funkčné členenie plôch navrhnuté v ÚPN-O je záväzné podľa výkresovej dokumentácie, navrhnutý počet RD je smerný.
Návrh dopravy a koncepcie dopravného riešenia obce i funkčná kategorizácia trás je záväzná, korekcie smerových úprav sú prípustné len v detailoch po konzultácii so spracovateľom ÚPN-O.

2. Odstrániť všetky hygienické závady v obci,  zamedziť nepriaznivým vplyvom výrobných 
    prevádzok na obytné územie.

3. Dotvoriť jestvujúce centrum obce – OC s dominantným postavením polyfunkčného objektu  
    obecného úradu s priestorovým naviazaním na jestvujúce zariadenia občianskej vybavenosti 
    (obchod, základná škola) a do budúcnosti vytvoriť plošnú rezervu pre ďalšiu výstavbu polyfunkčných 
    objektov v centre obce a skompaktniť tak jestvujúcu štruktúru zástavby.  

4. Vytvoriť dostatočné rezervné plochy pre ďalší rozvoj obce v oblasti bývania, sceliť obytné 
    štruktúry obce,  zo strany obce trvať na zabezpečení kvalitných projektov novonavrhovaných 
    rodinných i bytových domov tak, aby svojou štruktúrou a merítkom prispeli k obohateniu 
    jestvujúcej zástavby, skvalitneniu architektúry a bohatosti výtvarných detailov.

 5. Rekonštruovať a zapojiť dôstojne do verejného života obce všetky existujúce pamätihodnosti 
    obce, posilniť a zdôrazniť funkciu pamiatkovo zaujímavých objektov v obci (rímsko-katolícky a
    evanjelický kostol a.v., renesančný kaštieľ, zrevitalizovať bývalý židovský cintorín a pod.). 

 6. Prehodnotiť vzťah výroby k obytnému územiu obce, navrhnúť časť poľnohospodárskych areálov 
    na zmenu funkcie, v obci, najmä v styku výroba - bývanie a doprava – bývanie vysadiť izolačnú 
     ochrannú zeleň a tým zvýšiť kvalitu životného prostredia, prehodnotiť vzťah obce k prírodným 
    danostiam 

6. Zo samostatnej časti obce Ceroviny vytvoriť rekreačno-oddychovú zónu 

7. Dokompletovať športový areál a rozšíriť ho o tréningové ihrisko a ďalšie plochy pre loptové hry.  
   
8. Vytvoriť a navrhnúť osobitné plochy pre vybavenostno-výrobnú zónu obce pri ceste III/513018.

 9. Pri akejkoľvek investičnej činnosti v zastavnom území obce rešpekovať zákon o ochrane PPF.